*4. melléklet a pályázati kiíráshoz*

**MEGÁLLAPODÁS**

amely létrejött egyrészről

# a Budapest Főváros X. kerület Kőbányai Önkormányzat

székhelye: 1102 Budapest, Szent László tér 29.

statisztikai számjele: 15735739-8411-321-01

adószáma: 15735739-2-42

képviselője: D. Kovács Róbert Antal polgármester

(a továbbiakban: **Önkormányzat**),

másrészről

képviselője:

postacíme:

bankszámlaszáma:

(a továbbiakban: **Nyertes pályázó**),

harmadrészről a Nyertes pályázó által kiválasztott Vállalkozó

képviselője:

postacíme:

bankszámlaszáma:

(a továbbiakban: **Vállalkozó**), együttesen Felek

között az alulírott napon és helyen az alábbi feltételekkel:

**I. A megállapodás tárgya**

# Az Önkormányzat és a Nyertes pályázó képviselője megállapítják, hogy a Budapest X. kerület,……………………………….. az elektronikus megfigyelő rendszer létesítéséhez nyújtandó támogatásra vonatkozó pályázaton a Budapest Főváros X. kerület Önkormányzat Képviselő-testületének .../2020. (... ...) KÖKT határozata alapján …………… Ft vissza nem térítendő támogatásban részesült.

**II. A megállapodás tartalma**

**1. A támogatás rendje:**

Az Önkormányzat az elnyert pályázat alapján ………………forint vissza nem térítendő támogatást biztosít a Nyertes pályázó számára, melyet a Vállalkozó részére teljesít, az Önkormányzat teljesítésigazolását követően.

**2. A támogatás feltételei:**

1. Az Önkormányzatot a támogatás időtartama alatt ellenőrzési jog illeti meg, amely kiterjed az elektronikus megfigyelő rendszer megtekintésére, a költségvetés összegének felhasználásával kapcsolatos nyilvántartás és bizonylatok áttekintésére.
2. Az Önkormányzat jogosult a szerződés azonnali hatályú felmondására, ha a Nyertes pályázó megszegi a megállapodásban foglaltakat.
3. A Nyertes pályázó tudomásul veszi, hogy szerződésszegése – ezen szerződésben foglaltak nem teljesítése – esetén legfeljebb két évre kizárható az Önkormányzat által biztosított támogatási lehetőségekből.
4. A Nyertes pályázó a jelen megállapodás aláírásával tudomásul veszi, hogy
5. az Állami Számvevőszék vizsgálhatja a támogatás felhasználását, jelen megállapodást és a támogatás felhasználása során keletkező további megállapodásokat;
6. az államháztartásról szóló 2011. évi CXCV. törvényből és az információs önrendelkezési jogról és az információszabadságról szóló 2011. évi CXII. törvényből fakadó kötelezettségének eleget téve a jelen megállapodás közérdekből nyilvános adatait (támogatott neve, támogatás célja, összege, stb) az Önkormányzat közzéteszi az internetes portálján ([www.kobanya.hu](http://www.kobanya.hu)).

e) A Nyertes pályázó jelen szerződés aláírásával kijelenti, illetve kötelezettséget vállal, hogy

ea) nincs ki nem egyenlített köztartozása;

eb) nincs az államháztartás alrendszereiből folyósított támogatásból eredő, már esedékessé vált és elmaradt elszámolási kötelezettsége, vagy szintén államháztartási alrendszerből származó támogatási forrást érintő jogosulatlan (pénz) felvétele.

**3. A Felek jogai és kötelezettségei**

a) E szerződés megkötését követő három hónapon belül a Nyertes pályázónak át  
kell adnia az elektronikus megfigyelő rendszert. Ezen három hónapon belül az  
elkészült kivitelezést a Vállalkozó az Önkormányzat kizárólagos tulajdonában álló  
gazdasági társaság elektronikus megfigyelő rendszer megvalósítása megfelelőségének  
ellenőrzését a lakóközösségek részére elektronikus megfigyelő rendszer létesítéséhez nyújtandó támogatásról szóló 20/2013. (IV. 22.) önkormányzati rendelet (a továbbiakban: R.) 6. § (1) bekezdése alapján végző képviselőjének jelenlétében  
átadja. A képviselő lefolytatja a műszaki ellenőrzést.

b) Amennyiben a szerződéskötéstől számított három hónapos határidőt a nyertes pályázó nem tartja be, vagy a műszaki ellenőrzés során az Önkormányzat kizárólagos tulajdonában álló gazdasági társaság elektronikus megfigyelő rendszer megvalósítása megfelelőségének ellenőrzését az R. 6. § (1) bekezdése alapján végző képviselője kifogásainak megfelelően a megjelölt határidőn belül nem javítja a kivitelezés hibáit, a pályázat támogatásban nem részesülhet, a támogatásról szóló döntés érvényét veszti, valamint ez a megállapodás hatályát veszti.

c) A szerződés teljesítését követően az Önkormányzat teljesítésigazolást állít ki, mely alapján a Vállalkozó a Nyertes pályázó részére a szerződésben meghatározott támogatási összegre számlát állít ki. A Nyertes pályázó a Vállalkozó számláját teljesítésigazolással látja el, majd a számlamásolatot átutalás céljából átadja az Önkormányzatnak. A Nyertes pályázó tudomásul veszi, hogy a támogatás összege a Vállalkozó részére kerül átutalásra, a Vállalkozó tudomásul veszi, hogy a Nyertes pályázó részére kiállított számla – jelen megállapodás 1. pontjában meghatározott – összegét az Önkormányzat a számla kézhezvételétől számított 30 napon belül a Vállalkozó számlájára átutalja.

**4. A szerződéshez a Nyertes pályázó által becsatolandó iratok**

A szerződés mellékletét képezi:

- a pályázat, valamint

- a képviselő-testületi határozat a támogatás elnyeréséről.

- a Vállalkozó átláthatósági nyilatkozata

**III. A megállapodás végrehajtásáért felelősek**

**1. Önkormányzat részéről:**

telefon:

e-mail:

**Nyertes pályázó részéről:**

telefon:

e-mail:

**A Vállalkozó részéről**:

telefon:

e-mail:

**2.** A Felek kijelentik, hogy a szerződés megfelelő teljesítése érdekében megtesznek minden elvárható intézkedést, amely a jogok jóhiszemű gyakorlásán alapszik, illetőleg tartózkodnak minden olyan magatartástól, vagy tevékenységtől, amely a szerződés teljesítését gátolná, vagy veszélyeztetné.

**3.** A Felek kötelesek egymást haladéktalanul tájékoztatni minden olyan körülményről, ami a teljesítést vagy a szerződésben szabályozott jogaikat és kötelezettségeiket érinti vagy érintheti.

**4.** A Felek rögzítik, hogy a szerződés megkötése és teljesítése során a szerződéssel összefüggésben természetes személy alkalmazottjaik, cégképviselőik, közreműködőik (a továbbiakban együttesen: Közreműködő) személyes adatának kezelésére kerül sor. Saját Közreműködője tekintetében mindegyik fél adatkezelő, az adatkezelő fél Közreműködője tekintetében a másik fél a címzett.

**5.** A Felek a Közreműködők személyes adatát a szerződés kezelése, a szerződés teljesítése során a dokumentumok nyilvántartása, számlakezelés, valamint az üzleti partnerek elérhetőségének szervezetiegység-szintű nyilvántartása céljából kezelik, a szerződés teljesítéshez, a jogi igény érvényesítéséhez és a számlázáshoz, valamint a vonatkozó jogszabályi rendelkezéseknek való megfeleléshez szükséges időtartamig.

**6.** A Felek kijelentik, hogy saját Közreműködőiket az adatkezelésről tájékoztatták.

**7.** A Felek tudomással bírnak arról, hogy a személyes adatok kezelésével kapcsolatos kötelezettségük nem teljesítéséből vagy késedelmes teljesítéséből eredő következményért teljes kártérítési felelősséggel tartoznak.

A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései, továbbá a lakóközösségek részére elektronikus megfigyelő rendszer létesítéséhez nyújtandó támogatásról szóló önkormányzati rendelet előírásai az irányadóak.

A megállapodás … számozott oldalból áll, és öt egymással megegyező eredeti példányban készült, melyből három példány az Önkormányzatot, egy példány a Nyertes pályázót, valamint egy példány a Vállalkozót illeti meg.

A Felek a megállapodást – elolvasás és értelmezés után – mint ügyleti akaratukkal mindenben megegyezőt, jóváhagyólag írták alá.

Budapest, 2020. ..… Budapest, 2020. ……. Budapest, 2020. ……

………………………………. ….………………………… …………………………….

Budapest Főváros X. kerület Nyertes pályázó Vállalkozó

Kőbányai Önkormányzat képviseletében képviseletében

D. Kovács Róbert Antal

polgármester

Pénzügyi ellenjegyzés:

………………………

Szakmai és jogi ellenjegyzés:

…………….. ………………